ai4bharat/Pralekha huggingface dataset:
وزارت آیوش
یوگ مہوتسو - یوگ کے بین الاقوامی دن 2023 کے لئے 75 دن کی الٹی گنتی کل ڈبروگڑھ، آسام میں منعقد کی جائے گی
آسام میں ہندوستان کا ایک بڑا یوگ سیاحتی مقام بننے کی صلاحیت ہے: سربانند سونووال کا بیان
آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے کل 7 اپریل کو آسام کےڈبرو گڑھ میں منعقد ہونے والے یوگ کےبین الاقوامی دن، 2023 ’’یوگ مہوتسو‘‘ کے لئے 75 دن کے موقع پر گوہاٹی میں ایک پریس کانفرنس سے خطاب کیا۔
میڈیا کے نمائندوں سے خطاب کرتے ہوئے جناب سربانند سونووال نے کہا کہ یوگ مہوتسو –یوگ 2023 کے بین الاقوامی 75 دن پورے ہونے کے موقع پر منعقدہ پروگرام آسام کے ڈبرو گڑھ یونیورسٹی کیمپس میں ہوگا ۔انہوں نے کہا کہ آسام نے 2022 میں سیو ساگر اور 2023 میں ڈبرو گڑھ میں یکے بعد دیگر سالوں میں دو بڑے یوگ مہوتسو کی کامیابی سے میزبانی کے فرائض انجام دئے ۔ وزیر موصوف نے مزید بتایا کہ آیوش کی وزارت نے ریاست میں زبردست صلاحیت کے حامل علاقوں کی نشاندہی کی ہے اور یوگ ان میں سے ایک ہے۔ اور ان تقریبات کی کامیابی سے نہ صرف خطے میں یوگ کو مشق کے طور پر فروغ ملتا ہے بلکہ خطے کے لیے مواقع کے نئے راستے بھی کھلتے ہیں۔
آیوش کے پہل قدمیوں سے متعلق مزید اضافہ کرتے ہوئے، جناب سونووال نے کہاکہ آیوش کے پاس آسام میں بہت زیادہ صلاحیت ہے۔ اس صلاحیت کا ادراک کرنے کے لیے، گوہاٹی میں سنٹرل آیوروید ریسرچ انسٹی ٹیوٹ  جیسے ادارے میں بہت سے اقدامات کیے جا رہے ہیں، جہاں ایک علیحدہ پنچکرما بلاک تعمیر کیا جا رہا ہے، اس کے ساتھ ہی خطے میں اپنی نوعیت کے پہلے لیب سےلیس ایک فارماکولوجی اور کیمسٹری کی عمارت تعمیر کی جارہی ہے۔ہم شمال مشرق کی بھرپور لوک ادویات کو بھی بہتر بنانا چاہتے ہیں۔ اس کے لیے تمام 8 ریاستوں میں ایک بڑا سروے کیا جا رہا ہے جس کے تحت مناسب دستاویزات کے ساتھ سائنسی سروے کیا جا رہا ہے تاکہ ہماری بھرپور لوک ادویات کو معیاری بنایا جا سکے اور تمام ضروری اقدامات کے بعد انسانی بیماریوں کے علاج کے لیے دستیاب ہو سکیں۔ یہ نہ صرف وسیع پیمانے پر زندگیوں کی افزودگی میں اضافہ کرے گا بلکہ اس خطے کے لیے طبی اور فارماکولوجی کے شعبوں میں اقتصادی مواقع بھی کھولے گا۔
یوگ مہوتسو میں شرکت کرنے والے دیگر سرکردہ رہنماؤں میں تریپورہ کے وزیر اعلیٰ پروفیسر  مانک ساہا، اروناچل پردیش کے نائب وزیر اعلیٰ چونا مین، میگھالیہ کے نائب وزیر اعلیٰ پریسٹن ٹنسانگ، خارجی امور کے مرکزی وزیر مملکت راجکمار رنجن سنگھ اور پیٹرولیم اور گیس کے وزیر مملکت رامیشور تیلی شامل ہے۔
صحت اور خاندانی بہبود کے آسام کے وزیر کیشب مہانتا، منی پور کے صحت اور خاندانی بہبود کے وزیر، ڈاکٹر سپم رنجن سنگھ،آسام کے وزیر صنعت و تجارت، بمل بورہ،اروناچل پردیش کے صحت اور خاندانی بہبود کے وزیر،آلو لبانگ، میگھالیہ کے صحت اور خاندانی بہبود کے وزیرڈاکٹر مزیل امپارین لنگڈوہ،سکم کے شہری ترقی کے وزیر، ایل بی داس، سابق وزیر اور چیئرمین، ہاؤس فیڈ، بھابیش کلیتا،آسام کے لیبر ویلفیئر ڈپارٹمنٹ کے وزیرسنجے کشن، ڈبروگڑھ کے ایم ایل اے اور چیئرمین، اے آئی ڈی سی، پرشانتا فوکن،آیوش کی وزارت کے سکریٹری ویدیا راجیش کوٹیچا کے ساتھ ڈبرو گڑھ یونیورسٹی کے وائس چانسلر پروفیسر جیتن ہزاریکا بھی شرکت کریں گے۔
آیوش کی وزارت نے 6 تا 7 اپریل 2023 کو بشنوروبھا رنگامنچا، ڈبروگڑھ یونیورسٹی، آسام میں آیوش نظام ادویات -- آیوروید، یوگا اور نیچروپیتھی، یونانی، سدھا، سووا رِگپا، اور ہومیوپیتھی فارم کی صلاحیت کا مظاہر ہ کرنے والی ایک نمائش بھی لگائی ہے۔
وزارت دفاع
آپریشن سمندر سیتو کے تحت بھارتی شہریوں کو لانے کے لیے آئی این ایس مگر مالے پہنچ گیا ہے
نئی دہلی،10 مئی، 2020، آئی این ایس مگر جو بھارتی بحریہ کے آپریشن سمندر سیتو کے تحت دوسرا بحری جہاز ہے اور جس کا مقصد پھنسے ہوئے بھارتی شہریوں کو مالدیپ سے بچا کر نکالنا ہے اور انھیں حفاظت کے ساتھ بھارت پہنچانے کو یقینی بنانا ہے، 10 مئی کی صبح مالے بندرگاہ پہنچ گیا۔ ا ٓئی این ایس مگر نے اپنی اصل بندرگاہ کوچی پر مالدیپ روانہ ہونے سے پہلے تمام ضروری لاجسٹک طبی اور انتظامی کارروائیاں مکمل کرلی تھیں تاکہ بھارتی شہریوں کو آرام دہ طریقے پر واپس لایا جاسکے۔
یہ جہاز تقریباً 200 شہریوں کو بچاکر لائے گا اور ایسا کرتے وقت کووڈ-19 کے سلسلےمیں تمام ضروری احتیاطی اقدامات کو یقینی بنایا جائے گا جن میں ایک دوسرے سے فاصلہ رکھنے کا طریقہ بھی شامل ہے۔ بچاکر لائے جانے والے افراد کے لیے جہاز کا ایک بالکل علاحدہ حصہ مخصوص کیا گیا ہے جس میں خوراک اور غسل خانہ وغیرہ کی سہولت موجود ہے۔ خواتین ، بچوں اور معمر افراد کے لیے ایک علاحدہ باورچی خانہ مخصوص کیا گیا ہے۔ بچا کر لائے جانے والے افراد کو گروپوں میں تقسیم کرکے اضافی احتیاطی تدابیر اختیار کی گئی ہیں تاکہ ڈائننگ ہال اور غسل خانوں وغیرہ میں زیادہ بھیڑ نہ لگے۔
اس کے ساتھ ہی ساتھ مالدیپ سے بچا کر لائے جانے والے افراد کا پہلا جہاز آئی این ایس جلاشوا698 بھارتی شہریوں کو لے کر آج صبح کوچی بندرگاہ پہنچ گیا۔
محنت اور روزگار کی وزارت
کنٹریکٹ ملازمین کے لیے صحت کی امداد
صحت عامہ ایک ریاستی موضوع ہے اور کنٹریکٹ ملازمین سمیت صحت کی دیکھ بھال کی سہولیات کی دستیابی کو یقینی بنانے کی بنیادی ذمہ داری متعلقہ ریاستی حکومتوں پر عائد ہوتی ہے۔ 2018 میں شروع کی گئی آیوشمان بھارت پردھان منتری جن آروگیہ یوجنا  ثانوی اور ثالثی صحت کے فوائد کے لیے 5 لاکھ روپے کا ہیلتھ کوریج فراہم کرتی ہے بشمول کنٹریکٹ ملازمین جن کا محرومی اور پیشہ کے معیار کے مطابق اہل مستفید کے طور پر احاطہ کیا گیا ہے۔
امپلائیز اسٹیٹ انشورنس  ایکٹ، 1948 تمام فیکٹریوں  پر لاگو ہوتا ہے جن میں دس یا اس سے زیادہ افراد کام کرتے ہیں اور ESI نامزد علاقوں میں واقع ایکٹ کے سیکشن 1 کے تحت مناسب حکومت کی طرف سے نامزد اداروں پر لاگو ہوتا ہے۔ اس طرح کے ESI کے تحت آنے والے کارخانوں/ اداروں میں ماہانہ 21,000 روپے تک اجرت حاصل کرنے والے ملازمین  ESI ایکٹ کے تحت قابل احاطہ ہیں۔
وزارت محنت و روزگار کے وزیر مملکت جناب رامیشور تیلی نے آج لوک سبھا میں یہ معلومات فراہم کی۔
محنت اور روزگار کی وزارت
جناب رامیشور تیلی نے گوہاٹی میں 200 بستروں والے ای ایس آئی سی اسپتال کے تعمیراتی کاموں کا افتتاح کیا
محنت و روزگار اور پٹرولیم و قدرتی گیس کے مرکزی وزیر مملکت جناب رامیشور تیلی نے آج آسام کے گوہاٹی میں ای ایس آئی سی ماڈل اسپتال کمپلیکس میں تعمیراتی کام کا معائنہ اور افتتاح کیا۔
اس بات پر خوشی کا اظہار کرتے ہوئے مرکزی وزیر نے بتایا کہ کام کی تکمیل کے بعد یہ اسپتال جدید ترین سہولیات سے آراستہ ہو جائے گا۔
جناب تیلی نے بتایا کہ 143 کروڑ روپے کی لاگت سے تعمیر ہونے والا یہ اسپتال جنوری 2024 تک تیار ہو جائے گا۔ انہوں نے کہا کہ اس جدید ترین اسپتال میں 200 بستروں تک کی سہولیات کے ساتھ ساتھ او پی ڈی، آئی سی یو، ایچ ڈی یو، کارڈیالوجی، نیفرولوجی، آنکولوجی، گیسٹرو اینٹرولوجی، نیورولوجی، یورولوجی، اینڈو کرونولوجی وغیرہ کی سہولیات بھی ہوں گی۔
جناب تیلی نے یہ بھی بتایا کہ آسام حکومت نے تینسکیا میں ای ایس آئی اسکیم اسٹیٹ اسپتال کو ای ایس آئی کارپوریشن کے حوالے کرنے پر اتفاق کیا ہے۔
مرکزی وزیر نے بیمہ شدہ افراد کے زیر کفالت افراد کو کووڈ-19 ریلیف اسکیم کے سرٹیفکیٹ بھی پیش کیے جن کی کووڈ۔19 کی وجہ سے موت ہوئی تھی۔ انہوں نے غیر منظم شعبے کے کارکنوں کو ای-شرم کارڈ بھی پیش کئے۔
اس موقع پر دیگرمعزز شخصیات میں آسام میں گوہاٹی سے ممبر پارلیمنٹ شریمتی کوین اوجا اور ای ایس آئی سی کے ممبر شری ایس پی تیواری بھی موجود تھے۔
ای ایس آئی سی اسکیم کو ابتدائی طور پر آسام میں 1958 میں گوہاٹی، تینسکیا، ڈبرو گڑھ، دھوبری اورماکم کے 5 مراکز میں شروع کیا گیا تھا اور بعد میں اسے آسام کے دیگر اضلاع تک توسیع دی گئی تھی ۔ فی الحال ای ایس آئی سی 15 برانچ دفتروں، ایک ڈی سی بی او ، 27 ڈسپنسری اور گوہاٹی میں 1 ماڈل اسپتال کے ذریعے مستفیدین کو طبی سہولیات اور نقد سہولیات فراہم کر رہی ہے۔ سپر اسپیشلٹی، سیکنڈری طبی دیکھ بھال اور تشخیص سے متعلق سہولیات بھی 47 اسپتالوں اور اس سے منسلک تشخیصی مراکز کے ذریعے فراہم کی جاتی ہیں۔
نیتی آیوگ
بجلی کی تقسیم کاری کے شعبے پر نیتی آیوگ اورآرایم آئی نے ایک رپورٹ جاری کی
نئی دہلی،03اگست:2021/
نیتی آیوگ نے آج ایک رپورٹ جاری کی ہے جو بجلی کی تقسیم کاری کے شعبے میں ملک کی کایاپلٹ کرنے کے لئے اصلاحات کاراستہ پیش کرتی ہے اور اس شعبے میں پالیسی سازی میں بہتری پیدا کرنےکی سمت ایک قدم ہے۔
‘‘ٹرننگ اراؤنڈ دی پاور ڈسٹری بیوشن سیکٹر’’ کے عنوان سےجاری اس رپورٹ کو نیتی آیوگ، آر ایم آئی، اورآر ایم آئی انڈیا کے اشتراک سے تحریر کیا گیا ہے۔ نیتی آیوگ کے نائب چیئرمین ڈاکٹر راجیو کمار نے ڈاکروی کے سارسوت ، امیتابھ کانت ، آلوک کمار ، ڈاکٹر راکیش سروال  اوراکشیما گھاٹے  کی موجودگی میں آج اس رپورٹ کو جاری کیا ۔
ہرسال بجلی کی تقسیم سے متعلق زیادہ تر کمپنیاں  نقصان اٹھاتی ہیں، مالی سال 2021 میں ان کمپنیوں نے تقریبا90000 کروڑ روپئے کا نقصان اٹھایا ہے۔ ان مجموعی نقصانات کی وجہ سے بجلی کی تقسیم سے متعلق کمپنیاں بجلی پیدا کرنے والی کمپنیوں کے اعلی معیار کی بجلی کو یقینی بنانے کے لئے مطلوبہ سرمایہ کاری کرنے یا مختلف قابل تجدید توانائی کے زیادہ استعمال کی تیاری کے لئے بروقت ادائیگی کئےجانےسے قاصر رہیں۔
اس رپورٹ میں بھارت اوردنیا کے بجلی کی تقسیم کاری کے شعبے میں اصلاحات کی کوششوں کا ایک جائزہ پیش کیا گیا ہے۔
جوملک میں موجود پالیسی تجربات کے خزانے کی تعلیمات/ بہترین کا روائیوں کا نچوڑ ہے۔ نیتی آیوگ کے چیئرمین ڈاکٹر راجیو کمار نے کہا کہ اس رپورٹ میں کہا ہے کہ پرائیویٹ سیکٹر میں تقسیم کاری کے رول ، بجلی کی حصولیابی، قابل تجدید توانائی کی مربوط انضباطی ،نگرانی اور بنیادی ڈھانچے کی جدید کاری سمیت کئی اہم اصلاحات کا جائزہ لیا گیا ہے۔ایک صحت مند اور موثر تقسیم کاری کے نظام ضروری ہے چاہے یہ کاروبار میں سہولت پیدا کرنے کے لئے ہو یازندگی کے رہن سہن میں آسانیاں پیدا کرنے کے لئے ۔
مذکورہ رپورٹ باب میں تقسیم کی گئی ہے جس میں ڈھانچہ جاتی اصلاحات، انضباطی اصلاحات، کام کاج سے متعلق اصلاحات،مینجمنٹ سے متعلق اصلاحات اور قابل تجدید توانائی کی مربوطی پر توجہ مرکوز کی گئی ہے۔ نیتی آیوگ کے رکن ڈاکٹر وی کےسارسوت نے کہا کہ مذکورہ رپورٹ پالیسی سازوں کو اصلاحات کےمتبادل کی ایک فہرست پیش کرتی ہے تاکہ تقسیم کاری کے شعبے کو موثر اور منافع بخش بنانے کی راہ پر لے جایا جاسکے۔ نیتی آیوگ ان اصلاحات کو آگے لے جانے کے لئے کچھ ریاستوں کے ساتھ شراکت داری کرے گا۔
موجودہ چیلنجوں سے نمٹنے کی ضرورت کو اجاگر کرتے ہوئے آر ایم آئی کے مینجنگ ڈائریکٹر کلے اسٹینجر نے کہا کہ بجلی کی تقسیم کاری کی مشکلات کے ایک مضبوط اور دیرپا حل کے لئے پالیسی میں اور ساتھ ہی ساتھ تنظیمی سطح پر، بندوبست اور ٹیکنالوجی سےمتعلق اصلاحات میں تبدیلی کی ضرورت ہے۔ مختلف ریاستوں نے اصلاحات کے مختلف طریقوں کے ساتھ اپنے تجربات بیان کئے ہیں اور اپنے پالیسی تجربات کا ایک خاکہ پیش کیا ہے جس سے ہم سیکھ سکتے ہیں۔
۔ ۔ ۔ ۔ ۔ ۔ ۔ ۔ ۔
(ش ح۔ش ر۔ ف ر (
U-7399
(Visitor Counter : 205
وزیراعظم کا دفتر
وزیراعظم کی جمہوریہ فرانس کے صدر کے ساتھ میٹنگ
وزیراعظم جناب نریندر مودی نے 14 جولائی 2023 کو، ایلیسی پیلس میں فرانس کے صدر عزت مآب محترم امینوئل میکراں کے ساتھ نجی طور پر گفتگو کی اور وفد سطح کی بات چیت میں حصہ لیا۔
دونوں رہنماؤں نے دفاع اور سلامتی، سول نیوکلیئر، سائنس اور ٹیکنلاجی، توانائی، تجارت اور سرمایہ کاری، خلائی، تبدیلی آب و ہوا اور عوام سے عوام کے درمیان تعلقات سمیت دو طرفہ تعاون کے وسیع شعبوں کے سلسلے میں تفصیلی بات چیت کی۔
بھات چیت میں بھارت کی جی 20 کی صدارت، بھارت بحرالکاہل اور باہمی دلچسپی کے علاقائی اور عالمی مسائل پر بھی تبادلہ خیال کیا گیا۔
’’ہورائزن 2047: چارٹنگ دی فیوچر آف انڈیا- فرانس اسٹریٹجک پارٹنر شپ‘‘ یعنی ہورائزن 2047: بھارت- فرانس کلیدی ساجھیداری کے مستقبل کے خطوط سمیت نتیجہ خیز اہم دستاویزات کو منظور کیا گیا۔
وزیراعظم نے کہا کہ وہ ستمبر 2023 میں نئی دہلی میں منعقد ہونے والی جی 20 مملک کے سربراہان کی چوٹی کانفرنس میں صدر میکراں کا خیرمقدم کرنےکے منتظر رہیں گے۔
کابینہ
کابینہ نے پیشہ ورانہ سلامتی، صحت اور کام کاج کے حالات بل، 2019 سے متعلق ضابطے کومنظوری دی
محنت سے متعلق 13مرکزی قوانین کو نئے ضابطےکے دائرےکے تحت لایا گیا ہے
نئی دہلی،10؍جولائی،’ سب کا ساتھ، سب کا وِکاس‘ اور ’ سب کا وشواس‘ کے جذبے کے تحت وزیراعظم جناب نریندر مودی کی قیادت میں این ڈی اے حکومت مختلف شعبہ ہائے زندگی سے تعلق رکھنے والے لوگوں کی بھلائی کے لئے مسلسل کام کر رہی ہے۔ اس مقصد کے ساتھ وزیراعظم جناب نریندر مودی کی صدارت میں مرکزی کابینہ نے پارلیمنٹ میں پیشہ ورانہ سلامتی، صحت اور کام کاج کے حالات ،بل 2019 سے متعلق ضابطے کو متعارف کرانے کے لئے اپنی منظوری دی ہے۔ اس فیصلے سے موجودہ حالات کے مقابلے کئی گنا زیادہ سلامتی، صحت اور کام کاج کے حالات کے کوریج میں اضافہ ہوگا۔
محنت سے متعلق 13مرکزی قوانین کی متعلقہ دفعات کے انضمام، سہل کاری او ر معقولیت پر پرکھنے کےبعد نئے ضابطے کووضع کیا گیا ہے:
- فیکٹریز ایکٹ، 1984
- کانکنی ایکٹ، 1952: ڈوک ورکرس  ایکٹ ، 1986۔
- بلڈنگ اور دیگر تعمیراتی ورکرس  ایکٹ، 1996۔
- پلانٹیشن لیبر ایکٹ، 1951۔
- کنٹریکٹ لیبر  ایکٹ ، 1970۔
- بین ریاستی مہاجر کام کرنے والے افراد ایکٹ، 1979۔
- ورکنگ جرنلسٹ اور اخبارات میں کام کرنے والے دیگر ملازمین  ایکٹ ، 1955۔
- ورکنگ جرنلسٹایکٹ، 1958۔
- موٹر ٹرانسپورٹ ورکرس ایکٹ ، 1961۔
- فروخت کو فروغ دینے والے ملازمین  ایکٹ، 1976
- بیڑی اور سگار ورکرس  ایکٹ، 1966۔
- سنیما ورکرس اور سنیما تھیئٹر ورکرس ایکٹ، 1981۔اس کوڈ کے نفاذ کے بعد یہ تمام قوانین کوڈ میں انضمام کے بعد منسوخ قرار دے دیئے جائیں گے۔
فوائد:
سلامتی، صحت، ویلفیئر اور کام کے بہتر حالات ورکروں کی خوشحالی کے لئےلازمی ہیں۔ اسی طرح سے ملک کی اقتصادی ترقی کے لئے بھی یہ ضروری ہے، کیونکہ ملک کی صحتمند افرادی قوت زیادہ پیداوار کرنے والی ہوگی۔علاوہ ازیں حادثات میں کمی واقع ہوگی اور ان تمام حالات سے ملازمین کو اقتصادی سطح پر فائدہ حاصل ہوگا۔ملک کی تمام افرادی قوت تک سلامتی اور کام کے صحتمند حالات کی توسیع کےمقصد کے ساتھ نئے ضابطے سے موجودہ تقریباً 9 بڑے شعبوں سے تمام اسٹیبلشمنٹ، جن میں 10 یااس سے زائد ملازمین ہیں، کے ورکروں کے لئے سلامتی، صحت اور کام کے حالات بہتر ہوں گے۔
۔۔۔۔۔۔۔۔۔۔۔

U- 3022
(Visitor Counter : 160
وزارت خزانہ
5.63فیصدسرکاری تمسکات 2026 بھارت سرکار کے فلوٹنگ ریٹ بانڈ2034  6.67فیصد سرکاری تمسکات 2035 اور6.67فیصدسرکاری تمسکات 2050 کی فروخت  کیلئے نیلامی
حکومت ہند نے یکساں قیمتوں کے طریقوں کا استعمال کرتے ہوئے قیمتوں پر مبنی نیلامی کے ذریعے 11 ہزارکروڑ روپے کی نوٹیفائیڈ رقم کے لیے 5.63فیصد سرکاری تمسکات 2026قیمتوں پر مبنی نیلامی کے ذریعے 3 ہزار کروڑ روپے کی نوٹیفائیڈ رقم کے لیے بھارت سرکار کے فلوٹنگ ریٹ بانڈ 2034 قیمتوں پر مبنی نیلامی کے ذریعے 10 ہزار کروڑ روپے کی  نوٹیفائیڈ رقم کے لیے 6.67فیصد سرکاری تمسکات 2035 اور  قیمتوں پر مبنی نیلامی کے ذریعے 7 ہزارکروڑ روپے  کی نوٹیفائیڈ رقم کے لیے 6.67فیصد سرکاری تمسکات 2050کی فروخت کا اعلان کیا ہے۔بھارت سرکار کے پاس مناسب سیکورٹیز میں سے کسی ایک یا اس سے زیادہ تمسکات کےبرخلاف 8 ہزارکروڑ روپے تک اضافی سبکرپشن کو بنائے رکھنے کا اختیارہوگا۔یہ نیلامیاں بروز جمعہ یعنی 24 ستمبر2021 کو ممبئی کے فورٹ علاقے میں ہندوستان کے ریزروبینک کے ممبئی آفس کیے جائیں گے۔
اہل افراد اور اداروں کو سیکورٹی کی فروخت کی نوٹیفائیڈ رقم کا پانچ فیصد تک الاٹ کیا جائے گا جو کہ سرکاری سیکورٹیز کی نیلامیوں میں غیر مقابلہ جاتی بولی لگانے کی سہولت کی اسکیم کے مطابق ہوگا۔
مقابلہ جاتی اور غیرمقابلہ جاتی ، دونوں طرح کی نیلامیوں کے لیے بولیوں کو 24ستمبر 2021 کو ہندوستان کے ریزروبینک کے کوربینکنگ سالیوشن  پر الیکٹرانک شکل میں جمع کرنی ہوگی۔غیرمقابلہ جاتی بولیوں کو صبح ساڑے دس بجے سے گیارہ بجے تک کے درمیان جب کہ مقابلہ جاتی بولیوں کو صبح ساڑھے دس بجے سے ساڑھےگیارہ بجے کے درمیان جمع کرنی ہوگی۔
نیلامیوں کے نتائج کااعلان 24 ستمبر 2021 بروز جمعہ کو کیا جائےگااورکامیاب بولی لگانے والوں کے ذریعہ ادائیگی27ستمبر2021  کو کی جائے گی۔
یہ سیکورٹیز ‘‘جب جاری کی گئی’’ تجارت کے لیے اہل ہوگاجو کہ ہندوستان کے ریزروبینک کے ذریعے سرکلر نمبر آربی آئی25/19-2018 مورخہ 24 جولائی 2018 جوکہ وقت بہ وقت ترمیم شدہ، کے ذریعے جاری کردہ ‘مرکزی حکومت کی سیکورٹیز میں جب جاری کیے گئے لین دین’ سے متعلق رہنماخطوط کے مطابق ہوگی۔
وزیراعظم کا دفتر
وزیر اعظم نے جونس گہر اسٹور کو ناروے کے وزیر اعظم کا عہدہ سنبھالنے پر مبارکباد پیش کی
نئی دہلی۔ 16 اکتوبر وزیر اعظم جناب نریندر مودی نے جونس گہر اسٹور کو ناروے کے وزیر اعظم کا عہدہ سنبھالنے پر مبارکباد پیش کی ہے۔
وزیر اعظم نے ایک ٹویٹ میں کہا؛
"جونس گہراسٹور، ناروے کے وزیر اعظم کا عہدہ سنبھالنے پرآپ کو مبارکباد پیش کرتا ہوں۔ میں ہندوستان اور ناروے کے تعلقات کو مزید مضبوط بنانے کے لیے آپ کے ساتھ مل کر کام کرنے کا منتظر ہوں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-11040
(
کیمیکلز اور فرٹیلائزر کی وزارت
پیٹرو کیمیکل سیکٹر میں سینٹر آف ایکسی لینس
کیمیکل اینڈ پیٹرو کیمیکل کے محکمے نے سینٹر آف ایکسی لینس کے قیام کی اسکیم کے تحت 2015 سے اب تک ملک بھر کے مختلف معروف سرکاری اداروں میں آٹھ سینٹروں آف ایکسیلنس کی منظوری دی ہے۔ ان کی تفصیلات حسبِ ذیل ہیں:
|
|
سیریل نمبر
|
|
انسٹی ٹیوٹ
|
|
پروجیکٹ کا نام
|
|
منظوری کی تاریخ
|
|
1۔
|
|
انڈین انسٹی ٹیوٹ آف ٹیکنالوجی ، روڑکی، اتراکھنڈ
پروسیس ڈیولپمنٹ، پیٹرو کیمیکل صنعتوں میں گندے پانی کا انتظام ش
|
|
پروسیس ڈیولپمنٹ، پیٹرو کیمیکل صنعتوں میں گندے پانی کا انتظام ش
|
|
فروری، 2019
|
|
2۔
|
|
سینٹرل انسٹی ٹیوٹ آف پیٹرو کیمیکل انجینئرنگ اینڈ ٹیکنالوجی، بھونیشور،
اوڈیشہ
|
|
بائیو انجینئرڈ پائیدار پولیمرک
سسٹمز
|
|
فروری، 2019
|
|
3۔
|
|
نیشنل کیمیکل لیبارٹری، پُنے، مہاراشٹر
|
|
مرضی کے مطابق اضافیمینوفیکچرنگ کے لئے خاص پولیمر
|
|
فروری، 2019
|
|
4۔
|
|
سی ایس آئی آر- نارتھ ایسٹ انسٹی ٹیوٹ آف سائنس اینڈ ٹیکنالوجی سی ایس آئی آر-این ای آئی ایس ٹی)، جورہاٹ، آسام
|
|
پیٹرولیم صنعتوں کی پائیدار ترقی کے لئے پولیمر، ان کے مرکبات اور پولیمیرک جھلیاں
|
|
دسمبر، 2020
|
|
5۔
|
|
سی ایس آئی آر-انڈین انسٹی ٹیوٹ آف کیمیکل ٹیکنالوجی ، حیدرآباد، تلنگانہ
|
|
آرائشی، حفاظتی اور اسٹریٹجک ایپلی کیشنز کے لئے پولیمر کوٹنگز
|
|
دسمبر، 2020
|
|
6۔
|
|
سینٹرل انسٹی ٹیوٹ آف پیٹرو کیمیکل انجینئرنگ اینڈ ٹیکنالوجی، بھونیشور، اوڈیشہ
|
|
اگلی نسل کے بائیو میڈیکل آلات کی تیاری
|
|
دسمبر، 2020
|
|
7۔
|
|
انڈین انسٹی ٹیوٹ آف ٹیکنالوجی ، گوہاٹی، آسام
|
|
پائیدار اور جدید ڈیزائن اور پولیمر کھلونے کی تیاری 
|
|
فروری، 2022
|
|
8۔
|
|
انڈین ربڑ مینوفیکچررز ریسرچ ایسوسی ایشن، ، تھانے، مہاراشٹرا
|
|
ربڑ اور متعلقہ تیارشدہ مصنوعات کے اضافی قدر والے کھلونوں کے لئے ڈیزائن اور ترقی
|
|
فروری، 2022
انسٹی ٹیوٹ نے تجویز میں کالج آف انجنئرنگ اینڈ سائنس ایجوکیشنل انسٹی ٹیوٹ  قائم کرنے کی ٹائم لائن تیار کر کے جمع کردی تھی۔ محکمے نے تجویز کی جانچ کے بعد پروجیکٹ کی مناسب ٹائم لائن کو منظوری دیدی ہے جو دو سے تین برسوں کے لئے ہے۔
یہ معلومات کیمیکل اور کھاد کے مرکزی وزیر جناب منسکھ مانڈویہ نے آج لوک سبھا میں ایک تحریری جواب میں فراہم کیں۔
جل شکتی وزارت
چھڑکاؤ والی آبپاشی
جل شکتی کے وزیرمملکت جناب بشویسور ٹوڈو نے آج لوک سبھا میں ایک تحریری جواب میں بتایا کہ آبپاشی کے منصوبے بشمول لفٹ اور مائیکرو آبپاشی منصوبوں کی پلاننگ ، نفاذ اورانتظام متعلقہ ریاستی حکومتوں کے ذریعہ ان کے وسائل اور ترجیحا ت کے مطابق کیا جاتا ہے۔ حکومت ہند کا کردار حکومت کے ذریعہ نافذ کی جارہی موجودہ اسکیموں کے اصول کے مطابق تکنیکی مدد مہیا کرانے اور کچھ حالات میں جزوی مالی امداد مہیا کرانے تک محدود ہے۔
مائیکرو آبپاشی کے فروغ کے لئے ریاستی حکومتوں کی کوششوں کی حمایت کی غرض سے حکومت ہند کے ذریعہ بہت سی اہم
پہل قدمیاں کی گئی ہیں۔پردھان منتری کرشی سنچائی یوجنا - تیز آبپاشی فائدہ پروگرام  کے تحت شناخت شدہ اہم / میڈیم آبپاشی کے منصوبے ،جس میں مائیکروآبپاشی شامل ہیں ، کو مالی امداد مہیا کرائی جارہی ہے۔مزید برآں پی ایم کے ایس وائی کے جزو کمانڈ ایریا ڈیولپمنٹ اینڈ واٹرمینجمنٹ  کے تحت ، جن پروجیکٹوں کو مالی امداد کے لئے شامل کیا گیا ہے، ان کا کم سے کم 10فیصد کمانڈ کا احاطہ مائیکرو آبپاشی کے تحت ہونا چاہئے۔اس کے علاوہ زراعت اور کاشتکار بہبود محکمے کی فی قطرہ زیادہ فصل اسکیم کے تحت مائیکرو آبپاشی کے لئے زراعتی سطح کے آلات کے لئے سبسڈی مہیا کرائی جارہی ہے۔
پارلیمانی امور کی وزارت
مشاورتی کمیٹیاں
مختلف وزارتوں کی مشاورتی کمیٹیاں سال در سال تشکیل نہیں دی جاتی ہیں۔ مشاورتی کمیٹیوں کے دستور، افعال اور طریقہ کار  سے متعلق رہنما خطوط کے مطابق، ہر لوک سبھا کی تشکیل پر مشاورتی کمیٹیاں تشکیل دی جائیں گی۔ 17ویں لوک سبھا کے لیے اب تک 40 مشاورتی کمیٹیاں تشکیل دی گئی ہیں جن کی فہرست ضمیمہ کے طور پر منسلک ہے۔ یہ فہرست پارلیمانی امور کی وزارت کی ویب سائٹ  پر دستیاب ہے۔ مختلف وزارتوں کی مشاورتی کمیٹیوں کے اب تک ہونے والے اجلاس اور آئندہ کے اجلاس کی تاریخ، کمیٹی کے نام، موضوع وغیرہ کے بارے میں تفصیلات وزارت کی ویب سائٹ  پر دستیاب ہیں۔
ضمیمہ – اے
مختلف وزارتوں کی مشاورتی کمیٹیوں کی فہرست
|
|
نمبر شمار
|
|
مشاورتی کمیٹی کا نام
|
|
-
|
|
زراعت اور کسانوں کی بہبود کی وزارت
|
|
-
|
|
ماہی گیری، مویشی پروری اور ڈیری کی وزارت
|
|
-
|
|
کیمیکل اور کھاد کی وزارت
|
|
-
|
|
شہری ہوا بازی کی وزارت
|
|
-
|
|
کوئلہ اور کانوں کی وزارت
|
|
-
|
|
کامرس اور صنعت کی وزارت
|
|
-
|
|
امور صارفین، خوراک اور عوامی تقسیم کی وزارت
|
|
-
|
|
امداد باہمی کی وزارت
|
|
-
|
|
وزارت ثقافت اور وزارت سیاحت
|
|
-
|
|
وزارت دفاع
|
|
-
|
|
شمال مشرقی خطے کی ترقی کی وزارت
|
|
-
|
|
وزارت تعلیم
|
|
-
|
|
الیکٹرانکس اور انفارمیشن ٹیکنالوجی کی وزارت اور وزارت مواصلات
|
|
-
|
|
ماحولیات، جنگلات اور موسمیاتی تبدیلی کی وزارت
|
|
-
|
|
وزارت خارجہ
|
|
-
|
|
وزارت خزانہ
|
|
-
|
|
خوراک کی ڈبہ بندی کی صنعتو ں کی وزارت
|
|
-
|
|
صحت اور خاندانی بہبود کی وزارت
|
|
-
|
|
بھاری صنعتوں کی وزارت
|
|
-
|
|
وزارت داخلہ
|
|
-
|
|
مکان اور شہری امور کی وزارت
|
|
-
|
|
وزارت اطلاعات و نشریات
|
|
-
|
|
جل شکتی کی وزارت
|
|
-
|
|
محنت اور روزگار کی وزارت
|
|
-
|
|
قانون و انصاف کی وزارت
|
|
-
|
|
بہت چھوٹی، چھوٹی اور درمیانہ درجے کی صنعتوں کی وزارت
|
|
-
|
|
وزارت اقلیتی امور
|
|
-
|
|
پٹرولیم اور قدرتی گیس کی وزارت
|
|
-
|
|
بندرگاہوں، جہاز رانی اور آبی گزرگاہوں کی وزارت
|
|
-
|
|
بجلی کی وزارت اور قابل تجدید توانائی کی وزارت
|
|
-
|
|
ریلوے کی وزارت
|
|
-
|
|
سڑک ٹرانسپورٹ اور شاہراہوں کی وزارت
|
|
-
|
|
دیہی ترقی کی وزارت؛ اور پنچایتی راج کی وزارت
|
|
-
|
|
ہنرمندی کے فروغ اور صنعت کاری کی وزارت
|
|
-
|
|
سماجی انصاف اور تفویض اختیار کی وزارت
|
|
-
|
|
اسٹیل کی وزارت
|
|
-
|
|
کپڑے کی وزارت
|
|
-
|
|
قبائلی امور کی وزارت
|
|
-
|
|
خواتین اور ترقی اطفال کی وزارت
|
|
-
|
|
امور نوجواں اور کھیل کی وزارت
یہ جانکاری قانون وانصاف کی وزارت کے وزیر مملکت  ؛ پارلیمانی اُمور کی وزارت کے وزیر مملکت ؛ اور وزارت ثقافت کے وزیر مملکت جناب ارجن رام میگھوال نے آج لوک سبھا میں ایک سوال کے تحریری جواب میں دی۔
-----------------------
ش ح۔ق ت۔ ع ن
U NO: 8142
(Visitor Counter : 27
ماحولیات، جنگلات اور موسمیاتی تبدیلی کی وزارت
جینیاتی طور پر ترمم شدہ  فصلوں کو ماحولیاتی اعتبار سے جاری کرنے کے لئے جینیاتی انجینئرنگ اپریزل کمیٹی  کی طرف سے منظوری لازمی ہے
جینیاتی انجینئرنگ اپریزل کمیٹی  ایک قانونی حیثیت والی کمیٹی ہے، جس کی تشکیل مضر صحت مائیکرو آرگینزم ؍ جینیاتی طریقے سے تیار کئے گئے آرگینزم یا خلیوں کی مینوفیکچرنگ، استعمال ؍ درآمدات ؍ برآمد اور ان کوذخیرہ کرنے سے متعلق 1999 کے ضابطوں کے تحت تشکیل دیا گیا تھا۔ یہ ضابطےماحولیات کے تحفظ سے متعلق قانون 1986 کے تحت وضع کئے گئے تھے۔ جی ای اے سی درخواستوں پر 1989 کے ضابطوں کی شقوں کے مطابق غوروخوض کرتی ہے اوراس کے بعد ان میں کوئی ترمیمات کرتی ہے۔ درخواستوں کےہر جتھے میں مخصوص فارم اور پہلے سے درکار دستاویزات نیز جہاں کہیں ضروری ہوتاہے، سفارشات منسلک کی جاتی ہیں۔
جینیاتی انجینئرنگ ایپریزل کمیٹی جی ای اے سی کی طرف سے منظوری جینیاتی اعتبار سے ترمیم شدہ فصلوں کے ماحولیاتی اجرا کےلئے لازمی ہوتی ہے۔ 1989 کے ضابطوں کے مطابق ریاستوں ؍ مرکز کے زیرانتظام علاقوں کی بایو ٹیکنالوجی کوآرڈینیشن کمیٹی اور ضلع سطح کی کمیٹیاں جینیاتی ترمیمات والی فصلوں کو غیر قانونی طور پر اگانے کے واقعات پر نظر رکھنے کی ذمہ دار ہیں۔یہ کمیٹیاں ماحول کے تحفظ سے متعلق قانون 1986 کے تحت موزوں کارروائی کرتی ہیں۔ ریاست یا مرکز کے زیر انتظام علاقے کا چیف سکریٹری ریاستی بایو ٹیکنالوجی تال میل کمیتی  کا چیئرپرسن ہوتا ہے۔ کوئی بھی شکایت جو جی ای اے سی سکریٹری کے پاس آتی ہے، اُسے چیف سکریٹری کو بھیج دیا جاتا ہے۔
جی ای اے سی کی طرف سے جینیاتی اعتبار سے ترمیم شدہ فصلوں کے محدود فیلڈ تجربات سے متعلق کوئی بھی درخواست غوروخوض کے لئے ریاستی یا مرکز کے زیر انتظام علاقے کی سرکار کی طرف سے این او سی درکار ہوتا ہے۔
بی ٹی کپاس واحد جی ایم فصل ہے، جسے بھارت میں کمرشیئل طور پر اگانے کی منظوری حاصل ہے۔
یہ جانکاری ماحول، جنگلات اور آب و ہو میں تبدیلی کے وزیر مملکت جناب اشونی کمار چوبے نے آج لوک سبھا میں فراہم کی ۔
شماریات اور پروگرام کے نفاذ کی وزارت
بھارت میں پے رول رپورٹ – روزگار کا ایک رسمی منظرنامہ
نئی دہلی، 25/جنوری 2021 ۔ شماریات اور پروگرام نفاذ کی وزارت کے قومی شماریاتی دفتر  نے ملک میں روزگار کے منظرنامے کے بارے میں پریس نوٹ جاری کیا ہے، جس میں ستمبر 2017 سے لے کر نومبر 2020 تک کی مدت کو شامل کیا گیا ہے۔ یہ منظرنامہ منتخب سرکاری ایجنسیوں کے پاس دستیاب انتظامی ریکارڈوں پر مبنی ہے۔ اس کا مقصد کچھ مخصوص جہات میں ان پیش رفت کا تجزیہ کرنا ہے۔ تفصیلی رپورٹ ملحق ہے۔
بھارت میں پے رول رپورٹنگ – روزگار کا ایک منظرنامہ کی پی ڈی ایف کاپی دیکھنے کے لئے براہ کرم یہاں کلک کریں۔
Kindly click here to see PDF on Payroll Reporting in India- An Employment Perspective